da de da de da de fi en en en sv da nl de bar da da da da fr da da da da da da da da da da de da de de da da es da da it da de
Et spændende byggeprojekt | Dansk Skoleforening for Sydslesvig e.V.
Officiel indvielse af vuggestueafdeling og tilbygning i Jaruplund Børnehave.
Byggeriet omkring Jaruplund Børnehave har været et spændende projekt for børnene. Mens børnehaven blev helt ny og desuden fik en vuggestueafdeling, lærte de små om gravkøer, byggematerialer og værktøj. Et eventyr var det også at være udstationeret på Jaruplund Danske Skole og ikke mindst på Spejdergården Tydal, der som så mange gange før havde sagt ja til at huse en børnehavegruppe til udeliv.
- Det er ikke mindst pædagogernes fortjeneste, at tiden gik så hurtigt og var så spændende, sagde Sarah Prose fra børnehavens samarbejdsråd, da der forleden var officiel indvielse af de nye børnehaverammer.
Børne- og skolefritidschef Birgit Messerschmidt påpegede, at det netop kræver meget af både pædagoger, forældre og børn at få indrettet en ny børnehave. SSWeren Kaj Clausen, som er en af nybygningens fædre, bemærkede, at en vuggestue og ny velfungerende børnehave selvfølgelig også betyder et stigende behov i skolen, og det kan gå hen og blive en udfordring for Skoleforeningen og kommunen.
Hanved Kommunes borgmester Thomas Rasmussen var meget imponeret over bygningen og roste det gode samarbejde med Skoleforeningens tekniske afdeling og den byggeansvarlige Thomas Heyer.
Børnehaveleder Lone Petersen takkede skolen for det gode samarbejde og støtte under byggeprocessen.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg